ຈົດຈຳລຳລຶກ ວັນກຳເນີດ ເມືອງວຽງໄຊ
ໂດຍ: ທິດກ່ຳ
ດັ່ງທີ່ຮູ້ນຳກັນແລ້ວ ວ່າ, ວັນທີ 30 ເດືອນພະຈິກ 1968 ເປັນວັນສ້າງຕັ້ງ ເມືອງ ວຽງໄຊ ແຂວງຫົວພັນ ເຊິ່ງມາຮອດປີນີ້, ກໍພໍດີມີອາ ຍຸ 50 ປີເຕັມ ແລະ ເປັນຖານ ທີ່ ໝັ້ນຂອງການປະຕິວັດ ລາວເປັນຕົ້ນກຳເນີດຂອງ ສາທາລະນະລັດ ປະຊາທິປະ ໄຕ ປະຊາຊົນລາວ ການທີ່ປະ ເທດຊາດ ຂອງພວກເຮົາໄດ້ ຮັບການປົດປ່ອຍ, ໄດ້ຍືນຍົງ ຄົງຕົວ ແລະ ໄດ້ຮັບສ້າງສາ ພັດທະນາມາ ຮອດປັດຈຸບັນ ນີ້ ກໍຍ້ອນມີເມືອງວຽງໄຊ ເປັນທີ່ຈັ້ງຂອງການປະຕິວັດ ລາວ, ຖ້ຳແຕ່ລະຮູພູແຕ່ລະ ໜ່ວຍ, ນັບທັງທົ່ງນາປ່າເຂົາ ຢູ່ເຂດເມືອງວຽງໄຊລ້ວນ ແລ້ວແຕ່ເປັນບ່ອນທຳມາ ຫາກິນ, ລີ້ຊ້ອນປ່ອນຕົວ ແລະ ເປັນທີ່ພັກພາອາໄສ ຂອງກຳລັງປະຕິວັດ, ພິເສດ ຍັງມີຖ້ຳຫລາຍບ່ອນໄດ້ ກາຍເປັນບ່ອນຢູ່, ເປັນສຳນັກ ງານອົງການຂອງຜູ້ນຳເຮົາ ເຊັ່ນ: ຖ້ຳປະທານໄກສອນ ພົມວິຫານ, ຖ້ຳປະທານ ສຸພາ ນຸວົງ ແລະ ບັນດາທ່ານຜູ້ ນຳອື່ນໆ ຕະຫລອດເຖິງກົມ ກອງແຕ່ລະເຫລົ່າລົບກໍໄດ້ ກຳເນີດເກີດຂຶ້ນຢູ່ເມືອງ ວຽງໄຊ, ແຂວງຫົວພັນ ດ້ວຍກັນທັງນັ້ນ.
+ ປະຫວັດຄວາມເປັນມາຂອງພະທາດຫລວງ2018/
+ ພູແຄ-ສຳນັກງານໃຫຍ່ ຄອວ (ລະນຶກວັນສ້າງຕັ້ງເມືອງວຽງໄຊ ຄົບຮອບ 50 ປີ)
ນອກຈາກນັ້ນ, ເມືອງ ວຽງໄຊ ຍັງເປັນບ່ອນກໍ່ ສ້າງ, ຝຶກຝົນຫລໍ່ຫລອມ ພະນັກງານປະຕິວັດຈາກ ຮຸ້ນກ່ອນມາຮອດຍຸກປັດ ຈຸບັນໄດ້ຢ່າງຫລວງຫລາຍ ພາຍມາກ ແລະ ດ້ວຍຜົນ ປະໂຫຍດ, ຄວາມຮູ້ບຸນຄຸນ ແລະ ກະຕະເວທີ່ຕໍ່ທີ່ໝັ້ນ ການປະຕິວັດໃນຖານະ ທີ່ພວກເຮົາຄົນລາວຮຸ້ນ ສືບທອດ, ມີພື້ນຖານວັດ ທະນະທຳອັນດີງາມອ່ອນ ຊ້ອຍສະແດງເຖິງຄວາມຮູ້ ບຸນຄຸນອັນໃຫຍ່ ຫລວງພັກ ແລະ ລັດຖະບານເຮົາຈຶ່ງ ໄດ້ຖືເອົາໂອກາດເມືອງ ວຽງໄຊມີອາຍຸ 50 ປີ ເຕັມ ເປັນກິດຈະກຳໜຶ່ງເພື່ອສະ ເຫລີມສະຫລອງໃຫ້ມີ ຄວາມໝາຍທາງດ້ານມູນ ເຊື້ອປະຫວັດສາດຂອງຊາດ ລາວເຮົາ.
ການທີ່ພວກເຮົາມີກິດ ຈະກຳສະເຫລີມສະຫລອງ ໂອກາດ 50 ປີ ຄັ້ງນີ້ກໍເພື່ອ ການພັດທະນາ ແລະ ສົ່ງເສີມ ການທ່ອງທ່ຽວ ແລະ ທັງຍົກ ລະດັບພັດທະນາເມືອງວຽງ ໄຊ ໃນອະນາຄົດ, ເປັນການ ສຶກສາອົບຮົມ, ປູກຈິດສຳ ນຶກ ໃຫ້ລູກຫລານຜູ້ເກີດໃໝ່ ໃຫຍ່ລຸນ ໄດ້ຮູ້ມູນເຊື້ອປະ ຫວັດສາດແຫ່ງການຕໍ່ສູ້ ຕ້ານສັດຕູຜູ້ຮຸກຮານຂອງ ຊາດລາວຄົນລາວເຮົາ.
ແນວໃດກໍດີ, ຕາມທິດກ່ຳ ວ່າງານບຸນນະມັດສະການ ພະທາດຫລວງອັນເປັນກິດ ຈະກຳທາງມູນເຊື້ອວັດທະນະທຳຂອງຊາວນະຄອນຫລວງວຽງຈັນ ກໍຄືຊາວລາວໃນທົ່ວ ປະເທດຫາກໍຈົບລົງຕາມຮີດຄອງປະເພນີແລ້ວກໍພ້ອມກັນສືບຕໍ່ອ່ວາຍໜ້າໄປຫາງານ ສະເຫລີມສະຫລອງເມືອງ ວຽງໄຊມີອາຍຸຄົບຮອບ 50 ປີ ໃຫ້ມີຄວາມໝາຍຍິ່ງໃຫຍ່ ແລະ ມ່ວນຊື່ນຄຶກຄື້ນ.
ເຮົາຄິດວ່າຄັ້ງນີ້ເປັນ ຄັ້ງປະຫວັດສາດສຳລັບຊາວ ເມືອງວຽງໄຊ ແລະ ປະຊາຊົນ ແຂວງ ຫົວພັນກໍຄືຊາວລາວ ໃນທົ່ວປະເທດ, ການສະ ເຫລີມສະຫລອງຄັ້ງນີ້ຖື ເປັນໂອກາດກິດຈະກຳປີ ທ່ອງທ່ຽວ ແລະ ພັດທະນາ ເມືອງວຽງໃຫ້ກ້າວໄປຢ່າງ ສົມຊື່.
ເຖິງຢ່າງໃດກໍດີ, ເມື່ອ ປ່ຽບທຽບໃສ່ແຕ່ກ່ອນຄາວ ຫລັງກັບປັດຈຸບັນພວກເຮົາ ເຫັນວ່າ ເມືອງວຽງໄຊກໍໄດ້ ຮັບການພັດທະນາກ້າວໄປ ຄຽງຄູ່ກັບຄວາມຈະເລີນ ຂອງຊາດ./.